Go belaela ka tšhelete: Monna yo bohlale o kile a rapela ka gore: “O se nnee bodiidi goba mahumo.” (Diema 30:8) Go e na le moo, monna yoo o ile a tsoma kgotsofalo—e lego seo Modimo a se thabelago. Go Baheberu 13:5, re bala ka gore: “Tsela ya lena ya bophelo a e se be ya go rata tšhelete, ge le dutše le kgotsofetše ka dilo tše di lego gona. Gobane [Modimo] o itše: ‘Le ka mohla nka se ke ka go tlogela le ge e le go go lahla.’” Go fapana le tšhelete yeo e ka no se re thušego, Modimo le ka mohla a ka se lahle bao ba mmotilego gomme ba sa rate mahumo. Eliya o be a dula Isiraele kgalekgale, pele Jesu a ka belegwa. Ahaba e lego kgoši ya Isiraele, o be a sa rapele Modimo wa therešo e lego Jehofa. Ahaba le mosadi wa gagwe e lego Isebele ba be ba rapela modimo wa maaka yo a bitšwago Baali. Ka gona Baisiraele ba bantši le bona ba ile ba thoma go rapela Baali. Mohumagadi Isebele o be a na le pelo e mpe gomme o be a nyaka go bolaya batho ka moka bao ba bego ba rapela Jehofa, go akaretša le Eliya! Na o a tseba gore Eliya o ile a dira eng?—